
ΤΕΥΧΟΣ ΔΕΥΤΕΡΟ 


Αρ. Φύλλου 671 


30 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Κανονισμού Διεξαγωγής Παιχνιδιού Στοιχη¬ 
μάτων Προκαθορισμένης Απόδοσης “Αποτελέσμα¬ 
τα Ποδοσφαιρικών Γεγονότων” του Ευρωπαϊκού 

Πρωταθλήματος 2000 . 1 

Καθορισμός των κριτηρίων και της διαδικασίας χορή¬ 
γησης, ανανέωσης, τροποποίησης, αναστολής και 
ανάκλησης ειδικών αδειών για την παροχή ταχυ¬ 
δρομικών υπηρεσιών που εμπίμπτουν στις καθολι¬ 
κές ταχυδρομικές υπηρεσίες. 1 


ΑΠΟΦΑΣΕΙ Σ 

Αριθ. 14130 (1) 

Έγκριση Κανονισμού Διεξαγωγής Παιχνιδιού Στοιχημά¬ 
των Προκαθορισμένης Απόδοσης “Αποτελέσματα Πο¬ 
δοσφαιρικών Γεγονότων” του Ευρωπαϊκού Πρωτα¬ 
θλήματος 2000. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Τηςπαρ. 1 του Άρθρου 2του Ν. 2433/1996 «Ρυθμίσεις 
θεμάτων Ο.Π.Α.Π. και άλλες διατάξεις» (ΦΕΚτ.Α 180). 

2. Τηςπαρ. 2του Άρθρου 11 του Π.Δ. 250/1997«Διαχεί¬ 
ριση , Οργάνωση, Λειτουργία και Διάθεση των εσόδωντου 
Δελτίου Στοιχημάτων Προκαθορισμένης ή μη απόδοσης» 
(ΦΕΚτ.Α 181). 

3. Της με αριθμό 20261/20.4.2000, κοινής απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού» (ΦΕΚ 
τ. Β 571). 

4. Του Άρθρου 29 Α του Ν. 1558 /1985 (τ. Α137), που συ¬ 
μπληρώθηκε με το Άρθρο 27 του Ν. 2081/1992 (τ. Α 154) 
και το γεγονός ότι από την έκδοση της παρούσας απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Της Υπουργικής Απόφασης 506/14.1.2000 (ΦΕΚτ. Β 
18) περί Εγκρίσεως Γενικού Κανονισμού Λειτουργίας 
«Παιχνιδιών Στοιχημάτων Προκαθορισμένης Απόδοσης». 

6. Το με αριθμό 4/15.5.2000 Πρακτικό του Δ.Σ. του 


Ο.Π.Α.Π. (έγκριση Γ.Γ.Α. υπ’ αριθ. 14053/17.5.2000), απο¬ 
φασίζουμε: 

Τηνέγκρισητου Κανονισμού Διεξαγωγής του «Παιχνιδι¬ 
ού Στοιχημάτων Προκαθορισμένης Απόδοσης» «ΑΠΟΤΕ¬ 
ΛΕΣΜΑΤΑ ΠΟΔΟΣΦΑΙΡΙΚΩΝ ΓΕΓΟΝΟΤΩΝ» που ακολου¬ 
θεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 


ΚΑΝΟΝΙΣΜΟΣ ΔΙΕΞΑΓΩΓΗΣ 
ΠΑΙΧΝΙΔΙΟΥ ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ 
ΑΠΟΔΟΣΗΣ «ΑΠΟΤΕΛΕΣΜΑΤΑ ΠΟΔΟΣΦΑΙΡΙΚΩΝ 
ΓΕΓΟΝΟΤΩΝ» ΤΟΥ ΕΥΡΩΠΑΪΚΟΥ 
ΠΡΩΤΑΘΛΗΜΑΤΟΣ 2000 

Άρθρο 1 

Γενικές διατάξεις 

Με τον παρόντα Κανονισμό εξειδικεύονται οι διατάξεις 
του Γ ενικού Κανονισμού Λειτουργίας «Παιχνιδιών Στοιχη¬ 
μάτων Προκαθορισμένης Απόδοσης» για το παιχνίδι στοι¬ 
χημάτων προκαθορισμένης απόδοσης «ΑΠΟΤΕΛΕΣΜΑ¬ 
ΤΑ ΠΟΔΟΣΦΑΙΡΙΚΩΝ ΓΕΓΟΝΟΤΩΝ», η λειτουργία του 
οποίου εμπίπτει στις Διατάξεις του Γενικού Κανονισμού 
Λειτουργίας «Παιχνιδιών Στοιχημάτων Προκαθορισμένης 
Απόδοσης» και οι διατάξεις του ισχύουν μόνο για την 
διοργάνωση του Πρωταθλήματος Ευρώπης 2000. 

Άρθρο 2 

Διαγωνισμοί και Προγράμματα 

1. Τα «γεγονότα», στα οποία ο παίκτης στοιχηματίζει 
συμμετέχοντας στο παιχνίδι «ΑΠΟΤΕΛΕΣΜΑΤΑ ΠΟ¬ 
ΔΟΣΦΑΙΡΙΚΩΝ ΓΕΓΟΝΟΤΩΝ» αναφέρονται σε πιθανές 
εκβάσεις ποδοσφαιρικών γεγονότων ή μέρους αυτών, η 
φύση των οποίων προσφέρεται για την διεξαγωγή στοι¬ 
χημάτων. Τα «γεγονότα» επιλέγονται κατά την κρίση του 
Ο.Π.Α.Π από την ποδοσφαιρική διοργάνωση ΠΡΩΤΑ¬ 
ΘΛΗΜΑΤΟΣ ΕΥΡΩΠΗΣ 2000. 

2. Το παιχνίδι «ΑΠΟΤΕΛΕΣΜΑΤΑ ΠΟΔΟΣΦΑΙΡΙΚΩΝ ΓΕ¬ 
ΓΟΝΟΤΩΝ» διεξάγεται σε διαγωνισμούς. Τα «γεγονότα», 
στα οποία μπορεί να στοιχηματίσει ο παίκτης σε κάθε δια¬ 
γωνισμό, καθώς και η διάρκεια στοιχηματισμού αναγρά¬ 
φονται στο «Έντυπο Προγράμματος». 

3. Κάθε αναγραφόμενο στο «Έντυπο Προγράμματος» 
«γεγονός» χαρακτηρίζεται από ένα μοναδικό τριψήφιο 
κωδικό αριθμό, ο οποίος και αποτελείτο «σημείο» επιλο¬ 
γής του παίκτη. Τα «γεγονότα» είναι ταξινομημένα σε ενό¬ 
τητες. 

4. Στο κεντρικό μηχανογραφικό σύστημα του Ο.Π.Α.Π. 
καταχωρείται η ημερομηνία και ώρα διεξαγωγής κάθε 
«γεγονότος», καθώς επίσης και κάθε ενότητας «γεγονό¬ 
των». Ο απώτερος χρόνος στοιχηματισμού ορίζεται μέχρι 
πέντε (5) λεπτά της ώρας πριν από την ώρα έναρξης του 
πρώτου χρονικά διεξαγόμενου «γεγονότος» από το σύνο¬ 
λο των «γεγονότων» επιλογής του παίκτη. «Στήλες» που 
περιλαμβάνουν «γεγονός» του οποίου η έναρξη έγινε πριν 
τον απώτερο χρόνο στοιχηματισμού, συμμετέχουν στον 
διαγωνισμό μόνονεφ’ όσον καταχωρήθηκανπριν απάτην 
έναρξη αυτού, ενώ όσες «στήλες» περιλαμβάνουν «γεγο¬ 
νός» και καταχωρήθηκαν μετά την έναρξη του «γεγονό¬ 
τος», δεν συμμετέχουν στον διαγωνισμό και η αξία τους 
επιστρέφεται στους παίκτες. Γιατο παιχνίδι στοιχημάτων 
«ΑΠΟΤΕΛΕΣΜΑΤΑ ΠΟΔΟΣΦΑΙΡΙΚΩΝ ΓΕΓΟΝΟΤΩΝ» ορί¬ 
ζεται ως απώτερος χρόνος ακύρωσης δελτίου τα πέντε 
(5) λεπτά της ώρας από την επικύρωση του δελτίου. 

Άρθρο 3 

Τρόπος Συμμετοχής 

1. Ο παίκτης μπορεί να επιλέξει τα «γεγονότα» σημειώ¬ 
νοντας τους αντίστοιχους κωδικούς αριθμούς. Η επιλογή 
των «γεγονότων» του παίκτη είναι δυνατόν να διέπεται 
από κανόνες σχετικά με τον συσχετισμό των ενοτήτων, 
στις οποίες αυτά περιλαμβάνονται. Οι κανόνες αναγρά¬ 
φονται στο «Έντυπο Προγράμματος» του διαγωνισμού, 
οι οποίοι σε καμία περίπτωση δεν θα έρχονται σε αντίθε¬ 
ση με τις κείμενες διατάξεις. 

2. Η «στήλη» του παιχνιδιού «ΑΠΟΤΕΛΕΣΜΑΤΑ ΠΟ¬ 
ΔΟΣΦΑΙΡΙΚΩΝ ΓΕΓΟΝΟΤΩΝ» δύναται να περιλαμβάνει 
από ένα (1) έως δέκα (10) «γεγονότα». 

3. Τα συστήματα του παιχνιδιού «ΑΠΟΤΕΛΕΣΜΑΤΑ 
ΠΟΔΟΣΦΑΙΡΙΚΩΝ ΓΕΓΟΝΟΤΩΝ» φέρουν τις ενδείξεις 
«1», «2», «3», «4», «5», «6», «7», «8», «9», «10», «ΟΛΑ». Οι εν¬ 
δείξεις αυτές προσδιορίζουν το πλήθος των ζητουμένων 
«γεγονότων». Το πλήθος των στηλών που διαμορφώνο¬ 
νται βάσει ενός συστήματος προκύπτει από τον συνδυα¬ 
σμό των επιλεγμένων «γεγονότων», τα οποία δεν μπορούν 
να υπερβαίνουν τα δέκα (10), ανά πλήθος ζητουμένων 
«γεγονότων». Με το σύστημα «ΟΛΑ» επιτρέπεται ο σχη¬ 
ματισμός του συνόλου των στηλών που προκύπτουν από 
την χρήση όλων των προαναφερόμενων συστη μάτων που 
είναι δυνατόν να εφαρμοσθούν για το πλήθος των επιλεγ¬ 
μένων «γεγονότων». 

4. Παρέχεται στον παίκτη ο οποίος έχει αναπτύξει «στή¬ 
λες» με τη χρήση συστημάτων, η δυνατότητα να σημειώ¬ 
σει σταθερές επιλογές «γεγονότων» και, κατά το τρόπο 
αυτό, να επιλέξει από το σύνολο των «στηλών» του συ¬ 
στήματος μόνον τις «στήλες» εκείνες οι οποίες περιλαμ¬ 
βάνουν τα «γεγονότα» σταθερής επιλογής. 

5. Ο παίκτης έχει την δυνατότητα να συμπεριλάβει στην 
«στήλη» όχι περισσότερα του ενός «γεγονότος» από την 
ίδια ενότητα. 

6. Η αποζημίωση του πράκτορα για τις υπηρεσίες που 
προσφέρει στους παίκτες καθορίζεται σε ποσοστό 8% επί 
της τιμής της «στήλης» και παρακρατείται άμεσα από το 
αντίτιμο του «Δελτίου Στοιχήματος». Η αποζημίωση υπο¬ 


λογίζεται μόνο για τις στήλες εκείνες που συμμετέχουν 
στον διαγωνισμό. 

Άρθρο 4 
Αποτελέσματα 

1. Κάθε «γεγονός» επαληθεύεται λαμβάνοντας υπ’ όψιν 
τους Ειδικούς Όρους, όπως αυτοί αναφέρονται στο άρ¬ 
θρο 5του παρόντος και στο «Έντυπο Προγράμματος», τα 
αποτελέσματα που ανακοινώνονται επίσημα με επιμέλεια 
του Ο.Π.Α.Π., καθώς και την έκβαση του «γεγονότος», 
όπως αυτή διαμορφώθηκε εντός του αγωνιστικού χώρου 
και σύμφωνα με τους οικείους κανονισμούς διεξαγωγής 
της διοργάνωσης, στα πλαίσια της οποίας λαμβάνει χώρα 
το «γεγονός». 

2. Σε περίπτωση επαλήθευσης περισσοτέρων των προ- 
βλεπομένων «γεγονότων», κατά την πληρωμή κέρδους 
στοιχήματος σύμφωνα με το Άρθρο 8 του Γ ενικού Κανο¬ 
νισμού Λειτουργίας «Παιχνιδιών Στοιχημάτων Προκαθο¬ 
ρισμένης Απόδοσης», οι αποδόσεις των επαληθευμένων 
«γεγονότων» διαμορφώνονται με βάση τα προβλεπόμενα 
στους Ειδικούς Όρους, όπως αυτοί αναφέρονται στο άρ¬ 
θρο 5 του παρόντος. Σε κάθε περίπτωση ως ελάχιστη δυ¬ 
νατή τιμή πληρωτέας απόδοσης λαμβάνεται η μονάδα. 

3. Τα κερδίζοντα δελτία εξοφλούνται από τα πρακτο¬ 
ρεία με βάση τα τελικά αποτελέσματα. Η πληρωμή του 
κέρδους «στήλης» πραγματοποιείται μετά την ολοκλήρω¬ 
ση όλων των επιλεγμένων από τον παίκτη «γεγονότων», 
ήτοι μετά την καταχώρηση στο κεντρικό μηχανογραφικό 
σύστημα του Ο.Π.Α.Π. αποτελέσματος για όλα τα «γεγο¬ 
νότα» επιλογής του παίκτη. Σε περίπτωση, κατά την οποία 
το δελτίο εμπεριέχει και «στήλες» που περιλαμβάνουν 
«γεγονότα» που δεν έχουν ολοκληρωθεί, η ανωτέρω πλη¬ 
ρωμή πραγματοποιείται μόνο υπό την προϋπόθεση ότι, 
στο κεντρικό μηχανογραφικό σύστημα του Ο.Π.Α.Π. έχει 
ενεργοποιηθεί η δυνατότητα τμηματικής πληρωμής. 

4. Σε περίπτωση αδυναμίας επαλήθευσης «γεγονότος» 
ή «γεγονότων» «στήλης», η «στήλη» συμμετέχει στον δια¬ 
γωνισμό με τα υπόλοιπα «γεγονότα» που περιλαμβάνει. 
«Γεγονότα», για τα οποία η επαλήθευση καθίσταται αδύ¬ 
νατη, σύμφωνα με τους Ειδικούς Όρους, όπως αυτοί ανα- 
φέρονται στο άρθρο 5 του παρόντος λαμβάνουν ως από¬ 
δοση την μονάδα. Η αξία «στηλών» που αποτελούνται 
αποκλειστικά από «γεγονότα», τα οποία έλαβαν ως από¬ 
δοση τους την μονάδα επιστρέφεται στους παίκτες. 

Άρθρο 5 

Ειδικοί Όροι ποδοσφαιρικών διοργανώσεων 

Στο παρόν Άρθρο εξειδικεύονται οι όροι και οι προϋπο¬ 
θέσεις επαλήθευσης των «γεγονότων» για κάθε μορφή 
στοιχήματος του παιχνιδιού «ΑΠΟΤΕΛΕΣΜΑΤΑ ΠΟ¬ 
ΔΟΣΦΑΙΡΙΚΩΝ ΓΕΓΟΝΟΤΩΝ» που περιλαμβάνεται στα 
«Έντυπα Προγράμματος», τα οποία εκδίδονται και κυ¬ 
κλοφορούν στα πλαίσια ποδοσφαιρικών διοργανώσεων. 

1. Για την μορφή στοιχήματος, όπου επαληθεύεται η 
επιλογή του παίκτη για το τελικό αποτέλεσμα αγώνα ισχύ¬ 
ουν τα ακόλουθα: Ως τελικό αποτέλεσμα αγώνα λαμβά- 
νεται το αποτέλεσμα που διαμορφώθηκε με την λήξη της 
κανονικής διάρκειας του αγώνα, χωρίς να λαμβάνονται 
υπ’ όψιν πιθανές παρατάσεις ή διαδικασία των πέναλτυ. 
Σε περίπτωση ματαίωσης, αναβολής, διακοπής του αγώ¬ 
να πριντην λήξη της κανονικής διάρκειας, αλλαγής ή αντι¬ 
στροφής της έδρας μίας εκ των δύο ομάδων ή αλλαγής 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8469 


αντιπάλου μετά την δημοσίευση του «Εντύπου Προγράμ¬ 
ματος», οποιοδήποτε γεγονός επιλογήςτου παίκτη για το 
τελικό αποτέλεσμα του συγκεκριμένου αγώνα λαμβάνει 
ως απόδοση την μονάδα. 

2. Για την μορφή στοιχήματος, όπου επαληθεύεται η 
επιλογή του παίκτη για το αποτέλεσμα ημιχρόνου σε συν¬ 
δυασμό με το τελικό αποτέλεσμα του αγώνα ισχύουν τα 
ακόλουθα: Ως αποτέλεσμα ημιχρόνου λαμβάνεται το 
αποτέλεσμα που διαμορφώθηκε με την λήξη του 1 ου ημι¬ 
χρόνου. Ως τελικό αποτέλεσμα αγώνα λαμβάνεται το 
αποτέλεσμα που διαμορφώθηκε με την λήξη της κανονι¬ 
κής διάρκειας του αγώνα, χωρίς να λαμβάνονται υπ’ όψιν 
πιθανές παρατάσεις ή διαδικασία των πέναλτυ. Σε περί¬ 
πτωση ματαίωσης, αναβολής, διακοπής του αγώνα πριν 
την λήξη της κανονικής διάρκειας, αλλαγής ή αντιστρο¬ 
φής της έδρας μίας εκ των δύο ομάδων ή αλλαγής αντι¬ 
πάλου μετά την δημοσίευση του «Εντύπου Προγράμμα¬ 
τος», οποιοδήποτε γεγονός επιλογής του παίκτη για το 
αποτέλεσμα ημιχρόνου και το τελικό αποτέλεσμα του συ¬ 
γκεκριμένου αγώνα λαμβάνει ως απόδοση την μονάδα. 

3. Γ ια την μορφή στοιχήματος, όπου επαληθεύεται η 
επιλογή του παίκτη για το ακριβές αποτέλεσμα αγώνα 
ισχύουν τα ακόλουθα: Ως ακριβές αποτέλεσμα αγώνα 
λαμβάνεται το ακριβές αποτέλεσμα σε τέρματα που δια¬ 
μορφώθηκε με την λήξη της κανονικής διάρκειας του 
αγώνα, χωρίς να λαμβάνονται υπ’ όψιν πιθανές παρατά¬ 
σεις ή διαδικασία των πέναλτυ. Σε περίπτωση ματαίωσης, 
αναβολής, διακοπής του αγώνα πριντην λήξη της κανονι¬ 
κής διάρκειας, αλλαγής ή αντιστροφής της έδρας μίας εκ 
των δύο ομάδων ή αλλαγής αντιπάλου μετά την δημοσί¬ 
ευση του «Εντύπου Προγράμματος», οποιοδήποτε γεγο¬ 
νός επιλογής του παίκτη για το ακριβές αποτέλεσμα του 
εν λόγω αγώνα λαμβάνει ως απόδοση την μονάδα. 

4. Γ ια την μορφή στοιχήματος, όπου επαληθεύεται η 
επιλογή του παίκτη για τους συμμετέχοντες στον τελικό 
της διοργάνωσης ισχύουν τα ακόλουθα: Η πρόκριση των 
συμμετεχόντων στοντελικό της διοργάνωσης πραγματο¬ 
ποιείται σύμφωνα με τους κανονισμούς διεξαγωγής της 
διοργάνωσης και τα αποτελέσματα, όπως αυτά διαμορ¬ 
φώθηκαν εντός του αγωνιστικού χώρου. Οι συμμετέχο¬ 
ντες στον τελικό της διοργάνωσης αναδεικνύονται μετά 
την λήξη των αγώνωντης ημιτελικής φάσης, συμπεριλαμ¬ 
βανομένων πιθανών παρατάσεων καθώς και της διαδικα¬ 
σίας των πέναλτυ που μπορούν να υπάρξουν στους αγώ¬ 
νες αυτούς. Σε περίπτωση διακοπής της διοργάνωσης 
οποιοδήποτε γεγονός επιλογήςτου παίκτη για τους συμ¬ 
μετέχοντες στον τελικό της διοργάνωσης λαμβάνει ως 
απόδοση την μονάδα. 

5. Γ ια την μορφή στοιχήματος, όπου επαληθεύεται η 
επιλογή του παίκτη για τον νικητή της διοργάνωσης ισχύ¬ 
ουν τα ακόλουθα: Ο καθορισμός του νικητή της διοργά¬ 
νωσης πραγματοποιείται σύμφωνα με τους κανονισμούς 
διεξαγωγής της και τα αποτελέσματα, όπως αυτά δια¬ 
μορφώθηκαν εντός του αγωνιστικού χώρου. Ο νικητής 
του τελικού της διοργάνωσης αναδεικνύεται μετά την λή¬ 
ξη του αγώνα, συμπεριλαμβανομένων πιθανών παρατά¬ 
σεων καθώς και της διαδικασίας των πέναλτυ. Σε περί¬ 
πτωση διακοπής της διοργάνωσης οποιοδήποτε γεγονός 
επιλογής του παίκτη για τον νικητή της διοργάνωσης λαμ¬ 
βάνει ως απόδοση την μονάδα. 

6. Γ ια την μορφή στοιχήματος, όπου επαληθεύεται η 
επιλογή του παίκτη για τον ποδοσφαιριστή, ο οποίος θα 
επιτύχει το πρώτο τέρμα σε αγώνα ισχύουντα ακόλουθα: 


Ως πρώτο τέρμα που σημειώθηκε σε αγώνα νοείται το 
τέρμα που σημειώθηκε στην κανονική διάρκεια του αγώ¬ 
να, χωρίς να λαμβάνονται υπ’ όψιν πιθανές παρατάσεις ή 
διαδικασία των πέναλτυ. Οποιοδήποτε γεγονός επιλογής 
του παίκτη για τον ποδοσφαιριστή, ο οποίος θα επιτύχει 
το πρώτο τέρμα αγώνα, που αφορά σε ποδοσφαιριστή, ο 
οποίος δεν έλαβε μέρος στον συγκεκριμένο αγώνα ή αντι¬ 
κατέστησε άλλον ποδοσφαιριστή μετά την επίτευξη του 
πρώτου τέρματος λαμβάνει ως απόδοση την μονάδα. Σε 
περίπτωση διακοπής αγώνα πριν τη λήξη της κανονικής 
διάρκειας, αλλά μετά την επίτευξη του πρώτου τέρματος 
στήλες που περιλαμβάνουν γεγονότα για τον ποδοσφαι¬ 
ριστή, ο οποίος θα επιτύχειτο πρώτο τέρμα, συμμετέχουν 
στο στοίχημα. Σε περίπτωση διακοπής αγώνα πριν τη λή¬ 
ξη της κανονικής διάρκειας, χωρίς εν τω μεταξύ να επι¬ 
τευχθεί τέρμα, οποιοδήποτε γεγονός επιλογής του παί¬ 
κτη για τον ποδοσφαιριστή, ο οποίος θα επιτύχει το πρώ¬ 
το τέρμα αγώνα, λαμβάνει ως απόδοση την μονάδα. Σε 
περίπτωση ματαίωσης, αναβολής, αλλαγής ή αντιστρο¬ 
φής της έδρας μίας εκ των δύο ομάδων ή αλλαγής αντι¬ 
πάλου μετά την δημοσίευση του «Εντύπου Προγράμμα¬ 
τος», οποιοδήποτε γεγονός επιλογής του παίκτη για τον 
ποδοσφαιριστή, ο οποίος θα επιτύχει το πρώτο τέρμα του 
εν λόγω αγώνα λαμβάνει ως απόδοση την μονάδα. Εάν το 
πρώτο τέρμα σημειώθηκε με «αυτογκόλ», τότε αυτό δεν 
λαμβάνεται υπ’ όψιν στον καθορισμό του ποδοσφαιριστή, 
ο οποίος θα επιτύχει το πρώτο τέρμα, εκτός εάν προσφέ- 
ρεται απόδοση για την περίπτωση το πρώτο τέρμα να εί¬ 
ναι «αυτογκόλ». Σε περίπτωση αμφισβήτησης σχετικά με 
το ποιος ποδοσφαιριστής σημείωσε το πρώτο τέρμα, κα¬ 
θώς και σε περίπτωση αμφισβήτησης σχετικά με το εάντο 
πρώτο τέρμα ήταν «αυτογκόλ», τότε για τον καθορισμό 
του ποδοσφαιριστή, ο οποίος θα επέτυχε το τέρμα αυτό, 
λαμβάνεται υπ’ όψιν η επίσημη απόφαση της διοργανώ- 
τριας αρχής. 

7. Για την μορφή στοιχήματος, όπου επαληθεύεται η 
επιλογή του παίκτη για τον ποδοσφαιριστή που θα επιτύ¬ 
χει τα περισσότερα τέρματα της διοργάνωσης ισχύουντα 
ακόλουθα: Ο καθορισμός του ποδοσφαιριστή που θα επι¬ 
τύχει τα περισσότερα τέρματα της διοργάνωσης πραγ¬ 
ματοποιείται σύμφωνα με τους κανονισμούς διεξαγωγής 
της και τα αποτελέσματα, όπως αυτά διαμορφώθηκαν 
εντός του αγωνιστικού χώρου. Στοιχήματα που έγιναν 
αποδεκτά σε ποδοσφαιριστή, ο οποίος δεν έλαβε μέρος 
στην διοργάνωση δεν επαληθεύονται. Στον καθορισμό 
του ποδοσφαιριστή που θα επιτύχει τα περισσότερα τέρ¬ 
ματα της διοργάνωσης, προσμετρώνται τα τέρματα που 
σημειώνονται κατά την διάρκεια της παράτασης, ενώ δεν 
λαμβάνονται υπ’ όψιν τα τέρματα που σημειώνονται κατά 
την διαδικασία των πέναλτυ μετά από παράταση. Σε περί¬ 
πτωση διακοπής της διοργάνωσης οποιοδήποτε γεγονός 
επιλογής του παίκτη για τον ποδοσφαιριστή που θα επι¬ 
τύχει τα περισσότερα τέρματα της διοργάνωσης λαμβά¬ 
νει ως απόδοση την μονάδα. Σε περίπτωση που περισσό¬ 
τεροι του ενός ποδοσφαιριστές σημειώσουν τον ίδιο 
αριθμό τερμάτων, δηλαδή, επαληθεύονται περισσότερα 
του ενός γεγονότα, τότε η απόδοση εκάστου διαιρείται 
δια του πλήθους των επαληθευμένων γεγονότων. Τέρμα¬ 
τα που σημειώθηκαν σε αγώνα που διεκόπη συνυπολογί¬ 
ζονται για τον καθορισμό του ποδοσφαιριστή που θα επι¬ 
τύχει τα περισσότερα τέρματα της διοργάνωσης, μόνο 
στην περίπτωση κατά την οποία ο αγώνας αυτός συνεχι- 
σθείτην ίδια ημέρα ή σε άλλη ημερομηνία απάτην αρχικά 

προγραμματισμένη ημερομηνία διεξαγωγής του, με 
διάρκεια ίση με τον υπολειπόμενο χρόνο από την στιγμή 
της διακοπής. Στον καθορισμό του ποδοσφαιριστή που 
θα επιτύχει τα περισσότερα τέρματα της διοργάνωσης 
συνυπολογίζονται επίσης και τα τέρματα που σημειώθη¬ 
καν κατά την διάρκεια της συνέχειας του προαναφερομέ- 
νου αγώνα. 

Άρθρο 6 

Όλες οι διατάξεις του παρόντος Κανονισμού τροποποι¬ 
ούνται και συμπληρώνονται με όμοιο τρόπο και ισχύουν 
από την δημοσίευσή τους στην Εφημερίδα της Κυβερνή- 
σεως. 

Άρθρο 7 

Η ισχύς των διατάξεων του παρόντος Κανονισμού αρχί¬ 
ζει από την δημοσίευσή του, στην Εφημερίδα της Κυβερ- 
νήσεως. 

Η πασούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Μαΐου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 25961/738 (2) 

Καθορισμός των κριτηρίων και της διαδικασίας χορήγη¬ 
σης, ανανέωσης, τροποποίησης, αναστολής και ανά¬ 
κλησης ειδικών αδειών για την παροχή ταχυδρομικών 
υπηρεσιών που εμπίμπτουν στις καθολικές ταχυδρο¬ 
μικές υπηρεσίες. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

Τις διατάξεις του άρθρου 14 παράγραφος 11 του Ν. 
2668/98 (Α' 282) «Οργάνωση του τομέα παροχής ταχυ¬ 
δρομικών υπηρεσιών και άλλες διατάξεις». 

2. Τις διατάξεις του άρθρου 29 Ατού Ν. 1558/85 (Α 167) 
«Κυβέρνηση και Κυβερνητικά όργανα», όπως αυτό προ¬ 
στέθηκε με το άρθρο 27 του Ν. 2081/92(Α' 70) και αντικα- 
ταστάθηκε με το άρθρο 1 παράγραφος 2α του Ν. 
2469/97(Α' 38) . 

3. Την αριθμ. 15851/7601 /24.4.2000 Απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών «ανάθεση αρμοδιοτήτων του Υπουργού Μεταφορών 
και Επικοινωνιών στον Υφυπουργό Μεταφορών και Επι¬ 
κοινωνιών «(ΦΕΚ592/Β74.5.2000). 

4. Τις διατάξεις του Π.Δ. 293/99 «Οργανισμός του 
Υπουργείου Μεταφορών και Επικοινωνιών». 

5. Την, από 10.1.2000 Γνωμοδότηση της Εθνικής Επι¬ 
τροπής Τηλεπικοινωνιών και Ταχυδρομείων (Ε.Ε.Τ.Τ.) 
που διατυπώθηκε από την ολομέλεια αυτής κατά την 158η 
συνεδρίασή της. 

6. Το γεγονός ότι από την εφαρμογή της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Πεδίο εφαρμογής 

1. Ο παρών κανονισμός εφαρμόζεται στην παροχή τα¬ 


χυδρομικών υπηρεσιών, όπως αυτές ορίζονται στην 
παρ.2 εδ.β'του άρθρου 1 του Ν. 2668/98. 

2. Ειδικότερα, εκδίδεται ειδική άδειαγιατηνπαροχήτου 
συνόλου ή μέρους των κατωτέρω υπηρεσιών: 

Περισυλλογή, διαλογή, μεταφορά και διανομή των πα¬ 
ρακάτω ταχυδρομικών αντικειμένων: 

α. αντικειμένων αλληλογραφίας μέχρι 2 χιλιογράμμων 
που δεν εμπίπτουν στα αποκλειστικά δικαιώματα του 
ΕΛ.ΤΑ, σύμφωνα με τις παραγράφους 1 και 2 του άρθρου 
5 του Νόμου 2668/1998 
β. εφημερίδων μέχρι 2 χιλιογρ. 
γ. περιοδικών μέχρι 2 χιλιογρ. 
δ. δεμάτων μέχρι 20 χιλιογρ. 

Άρθρο 2 

Αίτηση για τη χορήγηση ειδικής άδειας 

1. Για την χορήγηση ειδικής άδειας η επιχείρηση υπο¬ 
βάλλει στην Ε.Ε.Τ.Τ. σχετική Αίτηση για έγκριση. Η Αίτη¬ 
ση περιέχει τα ακόλουθα στοιχεία: 

α. Σε περίπτωση Αίτησης φυσικού προσώπου (ατομικής 
επιχείρησης), τα προσωπικά στοιχεία αυτού (επώνυμο, 
όνομα, όνομα πατρός, τόπος και έτος γέννησης, τυχόν 
διακριτικός τίτλος, σήμα ή διασχηματισμός, δ/νση κατοι¬ 
κίας, αριθμός ταυτότητας ή διαβατηρίου, ΑΦΜ/ΔΟΥ, τη¬ 
λέφωνο, ίαχ και θ-πιαίΙ). 

β. Σε περίπτωση Αίτησης νομικού προσώπου, τα στοι¬ 
χεία αυτού (επωνυμία, τυχόν διακριτικός τίτλος, σήμα ή 
διασχηματισμός, συστατική πράξη, όνομα και επώνυμο 
Διευθύνοντος Συμβούλου ή Προέδρου του Δ.Σ., άδεια ή 
έγκριση λειτουργίας, δ/νση έδρας, ΑΦΜ/ΔΟΥ, τηλέφωνο, 
ίαχκαίθ-πιαίΙ) και τη νομιμοποίηση του υπογράφοντοςτην 
Αίτηση. 

γ. Τα στοιχεία του αντίκλητου της επιχείρησης στην 
Αθήνα. 

δ Το είδος της αιτούμενης υπηρεσίας, τη γεωγραφική 
περιοχή παροχής της, τα χαρακτηριστικά και τα στοιχεία 
που αποδεικνύουντην επάρκεια της επιχείρησης σύμφω¬ 
να μετά στοιχεία του επισυναπτόμενου παραρτήματος. 

ε. Την επωνυμία ή το διακριτικό τίτλο της επιχείρησης, 
που θα αποτυπώνονται ή θα προσαρτώνται στο ταχυδρο¬ 
μικό αντικείμενο. 

στ. Τους τρόπους διασφάλισης των βασικών απαιτήσε¬ 
ων για την παροχή ταχυδρομικών υπηρεσιών, όπως αυτές 
προσδιορίζονται ιδίως στα άρθρα 3 και 4 του Ν. 2668/98. 

ζ. Τη διαδικασία επίλυσης των διαφορών που αναφύο¬ 
νται σε υποθέσεις των χρηστών, σύμφωνα με το άρθρο 18 
του Ν. 2668/98. 

η. Τη χρονική διάρκεια ισχύος της αιτούμενης άδειας. 

2. Με την Αίτηση θα πρέπει να δηλώνεται ρητώς από το 
φυσικό ή νομικό πρόσωπο ότι: 

α. Υποβάλλει συνημμένα τα έγγραφα που ορίζονται 
σύμφωνα με τις διατάξεις του Ν. 2668/98 και της παρού¬ 
σας Υπουργικής Απόφασης. 

β. Συνυποβάλλει συνημμένο Παράρτημα, το οποίο απο¬ 
τελεί αναπόσπαστο τμήμα της Αίτησης. Το Παράρτημα 
έχει τη μορφή και το περιεχόμενο που καθορίζει το Υπό¬ 
δειγμα Παραρτήματος στο άρθρο 12 της παρούσας 
Υπουργικής Απόφασης. 

γ. Έχει λάβει γνώση της ισχύουσας νομοθεσίας που 
αφορά στον τομέα παροχής ταχυδρομικών υπηρεσιών. 

3. Με την Αίτηση συνυποβάλλεται (από το φυσικό πρό¬ 
σωπο ή τον νόμιμο εκπρόσωπο του νομικού προσώπου) 

υπεύθυνη δήλωση του Ν. 1599/86 προς την Ε.Ε.Τ.Τ., στην 
οποία δηλώνεται ότι τα στοιχεία που περιέχει η Αίτηση και 
το συνημμένο Παράρτημα είναι αληθή. 

4. Η δήλωση των στοιχείων που προβλέπει το άρθρο 2 
και η υποβολή των δικαιολογητικών που προβλέπει το άρ¬ 
θρο 3 της παρούσας Υπουργικής Απόφασης συνιστούν 
όρο για το παραδεκτό της Αίτησης απάτην Ε.Ε.Τ.Τ. 

Άρθρο 3 

Δικαιολογητικά που συνοδεύουν την αίτηση 

Οι αιτούσες επιχειρήσεις υποχρεούνται να επισυνά¬ 
πτουν στην Αίτηση τα ακόλουθα δικαιολογητικά: 

I. Φυσικά πρόσωπα (ατομικές επιχειρήσεις) 

α. Βεβαίωση της εφορίας περί υποβολής δήλωσης για 
την έναρξη άσκησης επιτηδεύματος. 

β. Πιστοποιητικό φορολογικής ενημερότητας. 

γ. Πιστοποιητικό μη κήρυξης σε πτώχευση και μη υπο¬ 
βολής αίτησης για την κήρυξη σε πτώχεση. 

δ. Αντίγραφο ποινικού μητρώου (Τύπου Α), από το 
οποίο να αποδεικνύεται η μη καταδίκη τους για τα αναφε- 
ρόμενα στο άρθρο 15 παράγραφος 1 εδάφιο α' του Ν. 
2668/98 αδικήματα. 

ε. Πιστοποιητικό της εισαγγελίας της έδρας όπου πρό¬ 
κειται να εγκατασταθεί η επιχείρηση, από το οποίο να 
προκύπτει η μη παραπομπή για τις πράξεις που αναφέ- 
ρονται στο άρθρο 15 παράγραφος 1 εδάφιο β'του Ν. 
2668/98. 

στ. Απολυτήριο λυκείου ή εξατάξιου γυμνασίου της 
ημεδαπής ή ισότιμου σχολείου της αλλοδαπής, ή ανώτε¬ 
ρος αυτών τίτλος σπουδών. 

ζ. Χάρτης υποχρεώσεων προς τους χρήστες (κατανα¬ 
λωτές), όπως ειδικότερα ορίζεται στο άρθρο 18 του Ν. 
2668/98. 

II. Νομικά Πρόσωπα. 

α. Επικυρωμένο αντίγραφο της θεωρημένης από το 
Πρωτοδικείο και τη ΔΟΥ συστατικής πράξης, άδειας ή 
πράξης έγκρισης λειτουργίας της επιχείρησης. 

β. Επικυρωμένο πρακτικό του Δ.Σ. της επιχείρησης πε¬ 
ρί διορισμού του υπογράφοντος την Αίτηση ως διαχειρι¬ 
στή ή νομίμου εκπροσώπου αυτής προς την Ε.Ε.Τ.Τ. 

γ. Πιστοποιητικό φορολογικής ενημερότητας του νομι¬ 
κού προσώπου, των εταίρων και των μελών του οργάνου 
διοίκησής του. 

δ. Πιστοποιητικό μη κήρυξης σε πτώχευση και μη υπο¬ 
βολής αίτησης για την κήρυξη σε πτώχευση του νομικού 
προσώπου, των εταίρων και των μελών του οργάνου διοί¬ 
κησής του. 

ε. Αντίγραφο ποινικού μητρώου (Τύπου Α), από το οποίο 
να αποδεικνύεται η μη καταδίκη των φυσικών προσώπων 
που διευθύνουν την επιχείρηση και των φυσικών προσώ¬ 
πων που είναι εξουσιοδοτημένα να εκπροσωπούν την επι¬ 
χείρηση, όλωντων εταίρων και, ειδικά επί ανώνυμης εται¬ 
ρίας, επιπλέον, όλων των μελών του Δ.Σ. της και των με¬ 
τόχων με ποσοστό ίσο ή μεγαλύτερο του 10% του 
μετοχικού της κεφαλαίου, για τα αναφερόμενα στο άρ¬ 
θρο 15 παράγραφος 1 εδάφιο α' του Ν. 2668/98 αδική¬ 
ματα. 

στ. Πιστοποιητικό της εισαγγελίαςτης έδρας όπου πρό¬ 
κειται να εγκατασταθεί η επιχείρηση, από το οποίο να 
προκύπτει η μη παραπομπή των φυσικών προσώπων που 
διευθύνουν την επιχείρηση και των φυσικών προσώπων 
που είναι εξουσιοδοτημένα να εκπροσωπούν την επιχεί¬ 


ρηση, όλων των εταίρων και, ειδικά επί ανώνυμης εται¬ 
ρίας, επιπλέον, όλων των μελών του Δ.Σ. της και των με¬ 
τόχων με ποσοστό ίσο ή μεγαλύτερο του 10% του μετοχι¬ 
κού της κεφαλαίου, για τις πράξεις που αναφέρονται στο 
άρθρο 15 παράγραφος 1 εδάφιο β'του Ν. 2668/98. 

ζ. Απολυτήριο λυκείου ή εξατάξιου γυμνασίου της ημε¬ 
δαπής ή ισότιμου σχολείου της αλλοδαπής, ή ανώτερος 
αυτών τίτλος σπουδών, των φυσικών προσώπων που δι- 
ευθύνουντην επιχείρηση καιτων φυσικών προσώπωνπου 
είναι εξουσιοδοτημένα να εκπροσωπούν την επιχείρηση. 

η. Χάρτης υποχρεώσεων προς τους χρήστες (κατανα¬ 
λωτές), όπως ειδικότερα ορίζεται στο άρθρο 18 του Ν. 
2668/98. 

Άρθρο 4 

Χορήγηση της ειδικής άδειας 

1. Ο Υπουργός Μεταφορών και Επικοινωνιών κατόπιν 
γνώμης της Ε.Ε.Τ.Τ., η οποία υποβάλλεται στον Υπουργό 
το αργότερο εντός τριών (3) μηνών από την υποβολή της 
αίτησης στην Ε.Ε.Τ.Τ. και των συνοδευτικών αυτής στοι¬ 
χείων και δικαιολογητικών, αποφασίζει για τη χορήγηση ή 
μη της ειδικής άδειας. 

2. Η απόφαση για τη χορήγηση ή μη της ειδικής άδειας, 
λαμβάνοντας υπόψη τα κριτήρια της παρ. 6 του άρθρου 
14 του Ν. 2668/98, ανακοινώνεται στην αιτούσα επιχείρη¬ 
ση εντός έξι (6) μηνών από την υποβολή της αίτησης στην 
Ε.Ε.Τ.Τ., υπό την προϋπόθεση ότι τα υποβληθέντα στοι¬ 
χεία και δικαιολογητικά της αίτησης είναι πλήρη και ότι η 
επιχείρηση και τα οριζόμενα από το νόμο πρόσωπα παρέ¬ 
χουν εχέγγυο αξιοπιστίας, διαθέτουν επαγγελματική ικα¬ 
νότητα και δεν διακυβεύονται θέματα εθνικής ασφάλειας. 

Άρθρο 5 

Διάρκεια και λήξη της ειδικής άδειας 

1. Οι ειδικές άδειες χορηγούνται για ελάχιστη περίοδο 
τριών (3) ετών και μέγιστη περίοδο δέκα (10) ετών. Οι τα¬ 
χυδρομικές επιχειρήσεις υποχρεούνται κάθε δύο (2) έτη 
να υποβάλλουν στην Ε.Ε.Τ.Τ. τα δικαιολογητικά υπό στοι¬ 
χεία I β-ε και II γ- στ του άρθρου 3 της παρούσας. 

2. Κατ’ εξαίρεση, μπορεί να χορηγηθεί ειδική άδεια και 
για χρονική περίοδο μικρότερη των τριών (3) ετών, όταν 
αυτό δικαιολογείται από τις ειδικές περιστάσεις. 

3. Οι χορηγούμενες ειδικές άδειες λήγουν αυτοδικαίως 
με τη συμπλήρωση του χρόνου ισχύος τους, αν δεν έχει 
προηγηθεί ανανέωσή τους. 

Άρθρο 6 

Ανανέωση της ειδικής άδειας 

1. Οι χορηγηθείσες ειδικές άδειες ανανεώνονται κατό¬ 
πιν υποβολής αίτησης της ταχυδρομικής επιχείρησης 
στην Ε.Ε.Τ.Τ. Η εν λόγω αίτηση υποβάλλεται ένα (1) έτος 
πριν από τη λήξη της ειδικής άδειας. Όταν ο χρόνος 
ισχύος της χορηγηθείσας ειδικής άδειας είναι μικρότε¬ 
ρος των τριών (3) ετών, η αίτηση ανανέωσης υποβάλλεται 
το αργότεροτρεις (3) μήνες πριν από τη συμπλήρωση του 
χρόνου ισχύος της άδειας. 

2. Ο Υπουργός Μεταφορών και Επικοινωνιών αποφα¬ 
σίζει για την ανανέωση ή μη της άδειας κατόπιν γνώμης 
της Ε.Ε.Τ.Τ. το αργότερο έξι (6) μήνες πριν από τη λήξη 
της ειδικής άδειας, λαμβανομένων υπόψη των κριτηρίων 
της παρ. 6 του άρθρου 14 του Ν. 2668/98. Όταν ο χρόνος 

ισχύος της χορηγηθείσας ειδικής άδειας είναι μικρότε¬ 
ρος των τριών (3) ετών, η απόφαση εκδίδεται το αργότε¬ 
ρο ένα (1) μήνα πριν από τη λήξη της ειδικής άδειας. Η μη 
έκδοση απόφασης από τον Υπουργό εντός των ως άνω 
χρονικών ορίων λογίζεται ως σιωπηρή απόρριψη. 

3. Σε περίπτωση μη ανανέωσης της ειδικής άδειας, η 
σχετική απόφαση του Υπουργού Μεταφορών και Επικοι¬ 
νωνιών είναι αιτιολογημένη και λαμβάνεται κατόπιν γνώ¬ 
μης της Ε.Ε.Τ.Τ., αφού προηγουμένως δοθεί η δυνατό¬ 
τητα στην ταχυδρομική επιχείρηση να εκφράσει τις από¬ 
ψεις της. 

Άρθρο 7 

Τροποποίηση της ειδικής άδειας 

1. Οι χορηγηθείσες ειδικές άδειες δύναται να τροπο¬ 
ποιηθούν με αιτιολογημένη απόφαση του Υπουργού Με¬ 
ταφορών και Επικοινωνιών, κατόπιν γνώμης της Ε.Ε.Τ.Τ., 
όταν συντρέχουν ειδικές περιστάσεις. Στην ταχυδρομική 
επιχείρηση παρέχεται η δυνατότητα να εκφράσει τις από¬ 
ψεις της σχετικά με τις προτεινόμενες τροποποιήσεις. 

2. Οι χορηγηθείσες ειδικές άδειες δύναται επίσης να 
τροποποιηθούν με αιτιολογημένη απόφαση του Υπουρ¬ 
γού Μεταφορών και Επικοινωνιών, κατόπιν γνώμης της 
Ε.Ε.Τ.Τ., μετά από σχετική προς αυτήν αίτηση του κατό¬ 
χου της ειδικής άδειας. 

Άρθρο 8 

Κυρώσεις 

1. Όταν η ταχυδρομική επιχείρηση δεν τηρεί όρο της ει¬ 
δικής άδειας ή παραβιάζει διατάξεις της κείμενης νομο¬ 
θεσίας στον τομέα των ταχυδρομικών υπηρεσιών, η 
Ε.Ε.Τ.Τ., κατόπιν ακροάσεως των ενδιαφερομένων, απευ¬ 
θύνει σύσταση ή καλεί την ταχυδρομική επιχείρηση να 
συμμορφωθεί εντός ενός (1) μηνάς προς τους όρους της 
ειδικής άδειας ή να παύσει την παράβαση. 

2. Σε περίπτωση που η ταχυδρομική επιχείρηση συνεχί¬ 
ζει είτε να μη συμμορφούται προς τους όρους της ειδικής 
άδειας, είτε να μην παύει την παράβαση, η Ε.Ε.Τ.Τ. δύνα- 
ται με αιτιολογημένη απόφασή της να επιβάλει πρόστιμο 
από πέντε εκατομμύρια (5.000.000) έως εκατό εκατομμύ¬ 
ρια (100.000.000) δραχμές, που εισπράττεται κατά τις 
διατάξεις του Κ.Ε.Δ.Ε. 

3. Οι κυρώσεις αυτές είναι ανεξάρτητες από τις ποινι¬ 
κές κυρώσεις ή την καταβολή αστικών αποζημιώσεων που 
προβλέπονται για τις ίδιες παραβάσεις. 

4. Για την επιβολή των κυρώσεων των παραγράφων 1,2 
και 3 του παρόντος άρθρου, λαμβάνονται υπόψη η βαρύ¬ 
τητα της παράβασης, το είδος της άδειας, η έκταση της 
δραστηριότητας και η τυχόν υποτροπή της ταχυδρομικής 
επιχείρησης. 

5. Οι υποχρεώσεις σχετικά με το απόρρητο της ταχυ¬ 
δρομικής επικοινωνίας που προβλέπεται από τις διατά¬ 
ξεις του Ν. 2225/94 (ΑΊ21) αφορούν στο προσωπικό των 
ταχυδρομικών επιχειρήσεων και της Ε.Ε.Τ.Τ., που έχουν 
την ιδιότητα του υπαλλήλου του άρθρου 13 του Ποινικού 
Κώδικα. Το προσωπικό των ταχυδρομικών επιχειρήσεων 
έχει επίσης υποχρέωση εχεμύθειας και μετά τη λήξη της 
εργασίας του στην ταχυδρομική επιχείρηση. Επίσης, 
υποχρέωση εχεμύθειας έχει και κάθε πρόσωπο συμβαλ¬ 


λόμενο με ταχυδρομική επιχείρηση για τηνπροσφορά κα¬ 
θολικών ταχυδρομικών υπηρεσιών. 

6. Το ύψος του προστίμου της παραγράφου 2 του πα¬ 
ρόντος άρθρου, δύναται να αναπροσαρμόζεται με από¬ 
φαση του Υπουργού Μεταφορών και Επικοινωνιών, κατό¬ 
πιν γνώμης της Ε.Ε.Τ.Τ. 

Άρθρο 9 

Προσωρινή αναστολή - Ανάκληση ειδικών αδειών 

1. Σε περιπτώσεις σοβαρών και επανειλημμένων παρα¬ 
βάσεων της κείμενης νομοθεσίας ή μη τήρησης όρου της 
Ειδικής άδειας, ο Υπουργός Μεταφορών και Επικοινω¬ 
νιών, κατόπιν ακροάσεως των ενδιαφερομένων από την 
Ε.Ε.Τ.Τ. και γνώμης αυτής, δύναται να επιβάλει προσωρι¬ 
νή αναστολή ή οριστική ανάκληση της ειδικής αδείας, 
λαμβάνοντας υπόψη τα αναφερόμενα στην παράγραφο 4 
του άρθρου 9 της παρούσας. 

2. Ο Υπουργός Μεταφορών και Επικοινωνιών μπορεί να 
επιβάλει αθροιστικά και το προβλεπόμενο στην παρά¬ 
γραφο 2 του άρθρου 9 της παρούσας πρόστιμο. 

Άρθρο 10 

Τέλη της ειδικής άδειας 

1. Με την κατάθεση της Αίτησης και των δικαιολογητι- 
κών του άρθρου 3 της παρούσας, καταβάλλεται από τις 
ταχυδρομικές επιχειρήσεις προς την Ε.Ε.Τ.Τ. τέλος 
200.000 (διακοσίων χιλιάδων) δραχμών, ως προκαταβολή 
του ετήσιου τέλους του πρώτου έτους. 

2. Σε περίπτωση μη χορήγησης της ειδικής άδειας, η 
προκαταβολή δεν επιστρέφεται. 

3. Ως ετήσιο τέλος καθορίζεται ποσοστό επί των ετή¬ 
σιων ακαθάριστων εσόδων της επιχείρησης από πωλή- 
σεις υπηρεσιών, για την παροχή των οποίων απαιτείται η 
χορήγηση ειδικής άδειας, σύμφωνα με τον παρακάτω πί¬ 
νακα: 

α. Ποσοστό 0,5% (μισό τοις εκατό ) για έσοδα της επι¬ 
χείρησης έως ΙΟδις δραχμές. 

β. Ποσοστό 0,3%(τρία δέκατα τοις εκατό) για τα έσοδα 
της επιχείρησης που κυμαίνονται από 10 (δέκα) έως 20 
(είκοσι) δις δραχμές. 

γ. Ποσοστό 0,1% (ένα δέκατο τοις εκατό) για τα έσοδα 
της επιχείρησης που κυμαίνονται από 20(είκοσι) έως 40 
(σαράντα) δις δραχμές. 

δ. Ποσοστό 0% (μηδέντοις εκατό) για τα έσοδα της επι¬ 
χείρησης άνω των 40 (σαράντα) δις δραχμών. 

Σε κάθε περίπτωση τα ετήσια τέλη κάθε επιχείρησης 
που αποκτά ειδική άδεια δεν μπορεί να είναι μικρότερα 
του 1.000.000 (ενός εκατομμυρίου) δραχμών. 

4. Πέραν των ανωτέρω ετήσιων τελών, οι ταχυδρομικές 
επιχειρήσεις που λειτουργούν υπό καθεστώς ειδικής 
άδειας, θα καταβάλλουν και τη συνεισφορά του άρθρου 
20 του Ν. 2668/1998, όπως αυτή θα καθοριστεί με Υπουρ¬ 
γική Απόφαση. 

Άρθρο 11 

Αποτελούν αναπόσπαστο μέρος της παρούσας τα συ¬ 
νημμένα σ'αυτήν υποδείγματα Αίτησης και Παραρτήμα¬ 
τος. 

I. Υπόδειγμα Αίτησης 

ΕΛΛΗΝΙΚΗ ΔΗΜΟΚΡΑΤΙΑ 

ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ & 

ΤΑΧΥΔΡΟΜΕΙΩΝ (Ε.Ε.Τ.Τ.) 

ΑΡΙΘΜΟΣ ΠΡΩΤ.: 

ΑΙΤΗΣΗ 

Παροχής ταχυδρομικών υπηρεσιών που εμπίπτουν στις 
καθολικές ταχυδρομικές υπηρεσίες (άρθρο 3 παράγρα¬ 
φοι 2 και 4, άρθρο 6 παράγραφος 1 εδάφιο ιδ', άρθρο 14 
παράγραφος 11, άρθρα 15 και 16του Ν. 2668/98). 

ΠΡΟΣ: ΤΗΝ ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
&ΤΑΧΥΔΡΟΜΕΙΩΝ 

Στοιχεία αιτούντος φυσικού προσώπου: 

1. Επώνυμο: 

2. Όνομα: 

3. Όνομα Πατρός: 

4. Τόπος και έτος γεννήσεως: 

5. Διεύθυνση κατοικίας: 

6. Αριθμός ταυτότητας ή Διαβατηρίου: 

7. ΑΦΜ/ΔΟΥ υπογράφοντος: 

8. Τηλέφωνο υπογράφοντος: 

9. ΡΑΧ υπογράφοντος: 

10. Ε-πιαίΙ υπογράφοντος: 

Ονοματεπώνυμο του νομίμου εκπροσώπου ή διαχειρι¬ 
στή του αιτούντος νομικού προσώπου με τα ακόλουθα 
στοιχεία: 

11. Επώνυμο: 

12. Όνομα: 

13. Επωνυμία επιχειρήσεως: 

14. Διακριτικός τίτλος/σήμα/διασχηματισμός: 

15. Συστατική πράξη επιχείρησης: 

16. Ονοματεπώνυμο Διευθύνοντος Συμβούλου ή Προέ¬ 
δρου της επιχείρησης: 

17. Άδεια ή πράξη έγκρισης λειτουργίας της επιχείρη¬ 
σης: 

18. Διεύθυνση επιχείρησης: 

19. ΑΦΜ / ΔΟΥ επιχείρησης: 

20. Τηλέφωνο επιχείρησης: 

21. Ραχ επιχείρησης: 

22. Ε-πιαίΙ επιχείρησης: 

1. Αιτούμαι την παροχή σε τρίτα φυσικά ή νομικά πρό¬ 
σωπα των ταχυδρομικών υπηρεσιών που περιγράφω με 
ακρίβεια και σαφήνεια στο ΠΑΡΑΡΤΗΜΑ της παρούσας. 


2. Υποβάλλω συνημμένα τα έγγραφα που ορίζονται 

σύμφωνα με τις διατάξεις του Ν. 2668/98 και της υπ’ 
αριθμ.Υπουργικής Απόφασης. 

3. Γνωρίζω την ισχύουσα νομοθεσία του τομέα παρο¬ 
χής ταχυδρομικών υπηρεσιών. 

4. Θα τηρώ την υποχρέωσή μου προς τους χρήστες (κα¬ 
ταναλωτές) σύμφωνα με τα διαλαμβανόμενα στον υπο- 
βληθέντα Χάρτη υποχρεώσεων της ταχυδρομικής επιχεί- 
ρησης. 

5. Θα λειτουργώ εντός των πλαισίων και των αρχών προ¬ 
στασίας του υγιούς ανταγωνισμού. 

6. Θα τηρώ κάτω από ανάλογες συνθήκες τις αρχές της 
ίσης μεταχείρισης και της μη διάκρισης των χρηστών. 

7. Θα τηρώ τις ουσιώδεις απαιτήσεις της κείμενης νο¬ 
μοθεσίας και του Ν. 2668/98, ιδιαίτερα όσον αφορά στη 
διασφάλιση του απορρήτου της ταχυδρομικής επικοινω¬ 
νίας και της προστασίας των προσωπικών δεδομένων και 
της ιδιωτικής ζωής, και θα διαφυλάττωτα δικαιώματα της 
πνευματικής ιδιοκτησίας των χρηστών. Στις υποχρεώ¬ 
σεις αυτές θα υπόκειται και το προσωπικό της επιχειρή- 
σεώς μου το οποίο έχει την ιδιότητα του υπαλλήλου του 
άρθρου 13 του Ποινικού Κώδικα καθώς και την υποχρέω¬ 
ση εχεμύθειας και μετά τη λήξη της εργασίας του στην 
ταχυδρομική επιχείρηση, όπως επίσης έχει υποχρέωση 
εχεμύθειας και κάθε συμβαλλόμενος μετηνταχυδρομική 
επιχείρησή μου για την προσφορά των αιτούμενων ταχυ¬ 
δρομικών υπηρεσιών. 

8. Δεσμεύομαι ότι η δραστηριότητά μου δεν θα διακυ- 
βεύσει την Εθνική Άμυνα και Δημόσια Ασφάλεια. 

9. Θα ακολουθώ τις προβλεπόμενες διαδικασίες επίλυ¬ 
σης διαφορών από την Ε.Ε.Τ.Τ. 

10. Αποδέχομαι τη συμμετοχή μου στη συνεισφορά του 
άρθρου 20 του Ν. 2668/98 και προς τούτο υποχρεούμαι 
να τηρώ σύστημα αναλυτικής λογιστικής. 

11. Θεωρώ αναπόσπαστο μέρος της παρούσης Αιτή- 
σεως και το επισυναπτόμενο σ'αυτή ΠΑΡΑΡΤΗΜΑ. 

Ο/Η ΑΪΤΩΝ / ΟΥΣΑ 


ΥΠΟΓΡΑΦΗ ΟΝΟΜΑΤΕΠΩΝΥΜΟ/ΕΠΩΝΥΜΙΑ ΔΙΑΚΡ.ΤΙΤΛΟΣ 

II. Υπόδειγμα Παραρτήματος 

ΠΑΡΑΡΤΗΜΑ 

ΠΡΟΣ: Την Εθνική Επιτροπή Τηλεπικοινωνιών Ταχυ¬ 
δρομείων (Ε.Ε.Τ.Τ.) 

α. Πλήρης και σαφής περιγραφή του ταχυδρομικού δι¬ 
κτύου σημεία πρόσβασης και περισυλλογής κ.λπ. 

β. Πλήρης και σαφής περιγραφή των αιτούμενων ταχυ¬ 
δρομικών υπηρεσιών. Να συμπληρώνεται ο κάτωθι πίνα¬ 
κας: 


ΑΝΤΙΚΕΙΜΕΝΑ ΠΕΡΙΣΥΛΛΟΓΗ ΜΕΤΑΦΟΡΑ ΔΙΑΛΟΓΗ ΔΙΑΝΟΜΗ 

ΝΑΙ ΟΧΙ ΝΑΙ ΟΧΙ ΝΑΙ ΟΧΙ ΝΑΙ ΟΧΙ 


1. Αντικείμενα 

αλληλογραφίας μέχρι 
2 χλγρ που δεν 
εμπίπτουν οτα 
αποκλειστικά 
δικαιώματα του ΕΛ.ΤΑ, 
σύμφωνα με τις παραγρ, 1 
και 2 του άρθρου 5 
του Νόμου 2668/1998 


2. Εφημερίδες μέχρι 2 

Χλγρ. _ 

3. Περιοδικά μέχρι 2 χλγρ. 

4. Δέματα μέχρι 20 χλγρ. 


5. Άλλα 

(εξειδικεύσατε) 


δ. Προτεινόμενος χρόνος ισχύος της ειδικής άδειας. 

ε. Όροι πρόσβασης, τιμολόγησης και ποιότητας των αι- 
τούμενων ταχυδρομικών υπηρεσιών. 

στ. Όροι διασφάλισης της ισότιμης μεταχείρισης των 
χρηστών [καταναλωτών]. 

ζ. Πλήρης περιγραφή της υποδομής της επιχείρησης, 
από την οποία προκύπτει η επάρκεια αυτής και η οποία 
κατ' ελάχιστον να περιλαμβάνει: 

ί. το ανθρώπινο δυναμικό [αριθμό - ειδικότητες, ασφα¬ 
λιστικοί φορείς κ.λπ.] 

Ιί. τους χώρους της ταχυδρομικής επιχείρησης [γρα¬ 
φεία, βοηθητικοί χώροι κ.λπ.] 

ΙΝ. τα μεταφορικά μέσα [περιγραφή] 
ίν. το μηχανογραφικό εξοπλισμό [περιγραφή] 
ν. επιχειρησιακό σχέδιο χρονικής διάρκειας αντίστοι¬ 
χης της αιτούμενης ισχύος της ειδικής άδειας, στο 
οποίο να εμφαίνονται κυρίως οι επενδύσεις , οι ποι¬ 
οτικοί και οι οικονομικοί στόχοι της επιχείρησης) 
νί. σύστημα αναλυτικής λογιστικής 

Ο/Η ΑΪΤΩΝ / ΟΥΣΑ 

ΥΠΟΓΡΑΦΗ ΟΝΟΜΑΤΕΠΩΝΥΜΟ/ΕΠΩΝΥΜΙΑ ΔΙΑΚΡ.ΤΙΤΛΟΣ 
Άρθρο 12 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


- Αθήνα, 8 Μάίου 2000 

γ. Γεωγραφική περιοχή παροχής με πλήρη προσδιορι- ο υφυπουργός 

σμό της. ΑΛ. ΒΟΥΛΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




